《浣溪沙 答平远翁送金桃》
元代·王行

一夜东风落绛葩。几番醲露染丹砂。熟来风吹似仙家。

滴处芳香沾玉笋，破时颜色胜金芽。小儿三采不须誇。

作者简介：（1331—1395）元明间苏州府吴县人，字止仲，号淡如居士，又号半轩，亦号楮园。淹贯经史百家，议论踔厉。元末授徒齐门，与高启、徐贲、张羽等号为十友，又称十才子。富人沈万三延为家塾师。明洪武初，有司延为学官。旋谢去，隐于石湖。赴京探二子，凉国公蓝玉聘于家馆。蓝玉党案发，行父子坐死。能书画，善泼墨山水，有《二王法书辨》，另有《楮园集》、《半轩集》等。